cyanic-selkie/wikianc huggingface dataset:
প্রমাণ সময়
গ্রেট ব্রিটেন
ব্রিটিশ রেলওয়ে ১ ডিসেম্বর ১৮৪৭ সালে প্রথম একটি সর্বসম্মত মানক সময় ব্যবস্থার প্রচলন করে করেছিল।তারা স্থানীয় গড় সময় (যা ক্ষেত্রবিশেষে পরিবর্তিত হত) -এর পরিবর্তে গ্রিনিচ মিন টাইম (জি.এম.টি) গ্রিনিচ গড় সময়কে মান্যতা দেয়। রেলওয়ে সযজ্ঞস্থার অবদানকে সীকৃতি দিয়ে একে রেলওয়ে টাইম বা রেলওয়ে সময় হিসাবেও অভিহিত করা হয়েছিল। ১৮৫৫ সালের মধ্যে গ্রেট ব্রিটেনের বেশিরভাগ পাবলিক ঘড়িগুলি জি.এম.টি-র অন্তর্ভুক্ত করা হয়েছিল।
উত্তর আমেরিকা
১৮৮৩ সাল অবধি মার্কিন যুক্তরাষ্ট্রের প্রতিটি রেলপথ নিজস্ব সময় মানক বেছে নিয়েছিল। পেনসিলভেনিয়া রেলপথ "অ্যালেগেনি টাইম" সিস্টেম ব্যবহার করত, যা পিটসবার্গের অ্যালিগেনি অবজারভেটরি বিশ্ববিদ্যালয়ের স্যামুয়েল পিয়েরপন্ট ল্যাংলি -র উদ্ভাবিত জ্যোতির্বিদ্যার এক সময় রক্ষণাবেক্ষণ পরিষেবা। ১৮৬৯ সালে প্রতিষ্ঠিত অ্যালিগেনি অবজারভেটরি প্রথমবার রেলপথ ও শহরাঞ্চলে সুনিয়ন্ত্রিত সময় বিতরণ ব্যবস্থার প্রচলন করেন, পাশাপাশি আধুনিক প্রমাণ সময় ব্যবস্থার উদ্ভাবনের কৃতিত্বও তাদের দেওয়া হয়। ১৮৭০ সালের মধ্যে অ্যালেগেনি সময় পরিষেবা ২৫০০ মাইলেরও বেশি প্রসারিত হয়েছিল, যার অন্তর্ভুক্ত ৩০০ সংখ্যক টেলিগ্রাফ অফিস সময় সংকেত প্রেরণ ও গ্রহণের কাজে ব্যস্ত থাকত।
১৮৭০ সালে, চার্লস এফ ডাউড ওয়াশিংটন ডিসির মধ্যরেখার উপর ভিত্তি করে, উত্তর আমেরিকার রেলপথের জন্য চারটি সময় অঞ্চল প্রস্তাব করেছিলেন। ১৮৭২ সালে তিনি তার প্রস্তাবটি সংশোধন করেন যেখানে গ্রিনউইচ মধ্যরেখাকে সময়ের মানক হিসাবে বিবেচনা করা হয়েছিল। স্কটিশ বংশোদ্ভূত কানাডিয়ান ইঞ্জিনিয়ার স্যান্ডফোর্ড ফ্লেমিং, ৮ ফেব্রুয়ারি ১৮৭৯ সালে রয়্যাল কানাডিয়ান ইনস্টিটিউটের একটি সভায় বিশ্বব্যাপী প্রমাণ সময় চালু করার প্রস্তাব করেছিলেন। ক্লিভল্যান্ড অ্যাবে আন্তর্জাতিক আবহাওয়া পর্যবেক্ষণ এবং আবহাওয়ার পূর্বাভাসের আরও ভাল সমন্বয় সাধনের জন্য প্রমাণ সময়ের প্রস্তাবকে সমর্থন করেন। ১৮৭৯ সালে তিনি গ্রিনউইচ গড় সময়ের উপর ভিত্তি করে যুক্তরাষ্ট্রে চারটি সময় অঞ্চল নির্ধারণের প্রস্তাব দিয়েছিলেন।
সময়সূচী নির্ধারণ ও তার সমন্বিত পরিচালনার কাজে যুক্ত জেনারেল টাইম কনভেনশন নামক মার্কিন রেলপথের একটি সংস্থা (১৮৯১ সালে যার নামকরণ করা হয়েছিল আমেরিকান রেলওয়ে অ্যাসোসিয়েশন), এই প্রস্তাবের বিপক্ষে উদ্বেগ প্রকাশ করে৷ তাদের মত অনুযায়ী, মার্কিন সরকার যদি একটি মানসম্মত সময় স্কিম গ্রহণ করে তবে এটি তাদের সদস্য রেলপথের পক্ষে অসুবিধাজনক হবে। কনভেনশন সেক্রেটারি উইলিয়াম.এফ.অ্যালেন উত্তর আমেরিকার রেলপথগুলিকে সরকারী পদক্ষেপ এড়াতে একটি পাঁচ-অঞ্চলভিত্তিক সময় মানক ব্যবস্থা গ্রহণ করতে নির্দেশ দেন।১৮৮৩ সালের ১১ ই অক্টোবর, সমস্ত রেলপথের প্রধানরা শিকাগোতে গ্র্যান্ড প্যাসিফিক হোটেলে মিলিত হন এবং অ্যালেনের প্রস্তাবিত ব্যবস্থা অবলম্বন করতে সম্মত হন।
সদস্যরা একমত হয়েছিলেন যে, ১৮ নভেম্বর, ১৮৮৮ রবিবার, সমস্ত মার্কিন যুক্তরাষ্ট্র এবং কানাডিয়ান রেলপথগুলি পাঁচ-অঞ্চলভিত্তিক ব্যবস্থাটি প্রতিবিম্বিত করতে ৯০ তম দ্রাঘিমারেখার ভিত্তিতে ঠিক দুপুরবেলায়, পিটসবার্গের অ্যালিগ্রেনি অবজারভেটরির প্রেরিত টেলিগ্রাফ সংকেত অনুযায়ী তাদের ঘড়িগুলি পুণঃনির্দেশিত করবে। বেশিরভাগ রেলপথ নির্ধারিত নতুন ব্যবস্থা গ্রহণ করেছিল; কেউ অক্টোবরের প্রথম দিকে আবার কেউ ২ রা ডিসেম্বর থেকে নতুন ব্যবস্থা চালু করেছিল।কানাডার সামুদ্রিক প্রদেশগুলির অন্তর্ভুক্ত নিউ ব্রান্সউইক এবং নোভা স্কটিয়া (মেইনের ঠিক পূর্ব দিকে)-র আন্তঃসঞ্চলীয় রেলপথ গ্রিনউইচের পশ্চিমে অবস্থিত ৬০ তম মধ্যরেখার ভিত্তিতে নির্দেশিত সময় গ্রহণ না করার সিদ্ধান্ত নেয় এবং তার পরিবর্তে পূর্বাঞ্চলীয় সময়কে মান্যতা দেয়।সুতরাং ১৮৮৩ সালে মার্কিন যুক্তরাষ্ট্র / কানাডিয়ান রেলপথগুলি কেবলমাত্র চারটি সময় অঞ্চলকে মান্যতা দেয়। অ্যালিগেনি অবজারভেটরি, আমেরিকা যুক্তরাষ্ট্রের নেভাল অবজারভেটরি, হার্ভার্ড কলেজ অবজারভেটরি এবং ইয়েল ইউনিভার্সিটি অবজারভেটরি সহ আমেরিকার প্রধান পর্যবেক্ষণকেন্দ্রগুলি মধ্যাহ্নকালে পূর্বাঞ্চলীয় সময়ের টেলিগ্রাফিক সংকেত সরবরাহ করতে সম্মত হয়েছিল।
প্রমাণ সময়ের ধারণা মার্কিন যুক্তরাষ্ট্রে কার্যকর হয়নি যতক্ষননা ১৯১৮ সালে স্ট্যান্ডার্ড টাইম অ্যক্ট প্রতিষ্ঠিত হয়। এই আইনে পৃথক পৃথক সময় অঞ্চলকে তাদের প্রমাণ সময়ের ভিত্তিতে সংজ্ঞায়িত করার কথা ঘোষণা করা হয় এবং ডেলাইট সেভিং টাইম (দিবালোক সংরক্ষণ সময়) বা ডি.এস.টি -র ধারণাকেও প্রতিষ্ঠিত করা হয়। পরবর্তীকালে(১৯১৯ সালে) ডি.এস.টি-কে এই আইনের আওতা থেকে বাদ দেওয়া হলেও দ্বিতীয় বিশ্বযুদ্ধের সময় তা পুনরায় লাগু হয়।
১৯৯৯ সালে, প্রমাণ সময়ের ধারণা "জাতীয়: প্রযুক্তিগত উদ্ভাবন" বিভাগে উত্তর আমেরিকা রেলওয়ের হল অফ ফেমের অন্তর্ভুক্ত হয়েছিল।
২০০৭ সালে এক যুক্তরাষ্ট্রীয় আইনের আওতায় কোঅর্ডিনেটেড ইউনিভার্সাল টাইম  অথবা বিশ্বব্যাপী সমন্বয়িত সময়কে প্রমাণ সময়ের ভিত্তি হিসাবে অনুমোদন দেওয়া হয় এবং মানসম্পন্ন সময়ের ব্যাখ্যায় বাণিজ্য সচিবের (কার্যকরভাবে, জাতীয় মান ও প্রযুক্তি জাতীয় ইনস্টিটিউট) ভূমিকা এবং নৌবাহিনীর সেক্রেটারি (কার্যকরভাবে, মার্কিন যুক্তরাষ্ট্রের নৌ-পর্যবেক্ষণ)-র ভূমিকা বিবৃত করা হয়।
নিউফাউন্ডল্যান্ডের ডোমিনিয়ন, যার রাজধানী সেন্ট জোনসের অবস্থান আটলান্টিক সময় অঞ্চল এবং গ্রিনল্যান্ড সময় অঞ্চলের মাঝামাঝি সেখানে নিউফাউন্ডল্যান্ড সময় অঞ্চল নামের একটি পৃথক সময় অঞ্চল গঠনের প্রস্তাব দেওয়া হয়েছে যার গ্রীনিচ মিন টাইম (গ্রীনিচ প্রামাণ্য সময়) বা জি.এম.টি -৩: ৩০ -এ সেট করা থাকবে।
নেদারল্যান্ডস
নেদারল্যান্ডসে রেলপথ নির্মাণের সাথে সাথে একটি প্রামাণ্য সময়কে মান্যতা দেওয়া জরুরি হয়ে পরে। ১ মে ১৯০৯ সালে আমস্টারডাম সময় বা ডাচ সময় চালু হয়। তার আগে বিভিন্ন শহরে পৃথক পৃথক সময়কে মান্যতা দেওয়া হত।দেশের পূর্বপ্রান্তের সময় পশ্চিমের তুলনায় কয়েক মিনিট এগিয়ে ছিল। ১৯০৯ সালে আমস্টারডামের স্থানীয় সময়; বিশেষত আমস্টারডামে স্থিত ওয়েস্টার টাওয়ারের সময়কে জাতীয় সময় হিসাবে অনুমোদন দেওয়া হয়।১৭ মার্চ ১৯৩৭ অবধি এই সময়কে জি.এম.টি : +০ঘ: ১৯মি: ৩২.১৩সে: হিসাবে চিহ্নিত করা হত।পরবর্তীকালে এর সরলীকরণ করে জি.এম.টি: +০ঘ: ২০মি: করা হয়। একে লোনেন সময় বা গরিঞ্চেম সময়ও বলা হত, কারণ এটি লোনেন এবং গোরিনচেম উভয়েরই সঠিক সময় নির্দেশ করত। আমস্টারডামে যখন মধ্যাহ্ন, তখন লন্ডনের ও বার্লিনের সময় যথাক্রমে ১১:৪০ এবং ১২:৪০।
১৬ মে ১৯৪৬ সালে নেদারল্যান্ডসের প্রামাণ্য আঞ্চলিক সময় মধ্য ইউরোপীয় সময় অঞ্চলের অন্তর্ভুক্ত হয়।জার্মান দখলদাররা আঞ্চলিক সময়কে এক ঘণ্টা চল্লিশ মিনিট এগিয়ে যাওয়ার নির্দেশ দেয়। ১৯৪১ এবং ১৯৪২ সালের গ্রীষ্ম এবং শীতকাল জুড়ে এই ব্যবস্থা চালু ছিল।১৯৪২ সালের নভেম্বরেই শীতের জন্য একটি আলাদা সময় চালু হয়েছিল এবং আঞ্চলিক সময় এক ঘণ্টা পিছিয়ে দেওয়া হয়েছিল। এই ব্যবস্থা ৩ বছর স্থায়ী ছিল। ১৯৪৫ সালে নেদারল্যান্ডসের স্বাধীনতার পর সামার টাইম বা গ্রীষ্মকালীন পৃথক সময় মাপার প্রক্রিয়াটি ত্যাগ করা হয় যা পরবর্তী ৩০ বছর অবধি বাতিল অবস্থায় পরে থাকে। সুতরাং সেই বছরগুলিতে নেদারল্যান্ডসের আঞ্চলিক সময় আমস্টারডাম মূল সময়ের চেয়ে ৪০ মিনিট এগিয়ে ছিল। ২০১৭ সালের হিসাবে, নেদারল্যান্ডস-এর সময় মধ্য ইউরোপীয় সময়ের সাথে সামঞ্জস্যপূর্ণ(শীতের সময় জি.এম.টি:+১, গ্রীষ্মকালে জি.এম.টি:+২ যা আমস্টারডামের সময় থেকে উল্লেখযোগ্যভাবে পৃথক)।
নিউজীল্যান্ড
নিউজিল্যান্ড বিশ্বের প্রথম দেশ যে ১৮৬৮ সালে দেশব্যাপী এক নির্দিষ্ট প্রমাণ সময় প্রতিষ্ঠা করে।
নিউজিল্যান্ডের দুটি প্রধান দ্বীপপুঞ্জের মধ্যে যোগাযোগকারী একটি টেলিগ্রাফ কেবল "নিউজিল্যান্ড সময়" প্রতিষ্ঠার জন্য কার্যকরী ভূমিকা পালন করেছিল।১৮৬৮ সালে নিউজীল্যান্ডের টেলিগ্রাফ সংস্থা তাদের বিভিন্ন দপ্তর খোলা ও বন্ধ করার সময় নির্দেশিত করার সুবিধার্থে ওয়েলিংটন-এর আঞ্চলিক সময়-কে প্রামাণ্য সময় হিসাবে স্বীকার করে। নিউজীল্যান্ডের ডাক পরিষেবাও এই ব্যবস্থা গ্রহণ করে। কিন্তু একটি সরকার সংস্থা তাদের এই ব্যবস্থাকে গ্রহণ করতে অস্বীকার করে।তাদের প্রতিবাদের ফলস্বরূপ নিউজীল্যান্ডের সরকার দেশব্যাপী একটি প্রমাণ সময় প্রতিষ্ঠার জন্য উদ্যোগী হয়।
নিউজীল্যান্ডের ভূতাত্বিক সমীক্ষা সংস্থার পরিচালক জেমস হেক্টর ১৭২° ৩০' স্থিত দ্রাঘিমারেখাকে মানক ধরে নিউজীল্যান্ড টাইম -এর পত্তন করার প্রস্তাব দেন। এই হিসাবটি দেশের গড় দ্রাঘিমাংশ-কে বিচার করে করা হয়েছিল যা গ্রিনিচ গড় সময়ের ১১ ১⁄২ ঘণ্টা এগিয়ে ।১৮৬৮ সালের ২ নভেম্বর থেকে এই ব্যবস্থা চালু হয়।
জাতিসংঘ ফরাসি ভাষা দিবস
জাতিসংঘ ফরাসি ভাষা দিবস প্রতি বছর ২০ মার্চ পালন করা হয়। ইভেন্টটি ২০১০ সালে জাতিসংঘের জন তথ্য বিভাগ দ্বারা প্রতিষ্ঠিত হয়েছিল "বহুভাষাবাদ এবং সাংস্কৃতিক বৈচিত্র্য উদযাপনের পাশাপাশি জাতিসংঘ জুড়ে ছয়টি দাপ্তরিক ভাষার সমান ব্যবহারকে উন্নীত করার জন্য"।
ফরাসি ভাষার জন্য, ২০ মার্চ তারিখ হিসাবে বেছে নেওয়া হয়েছিল কারণ এটি " লা ফ্রাঙ্কোফোনির আন্তর্জাতিক সংস্থার ৪০তম বার্ষিকীর সাথে মিলে যায়", এমন একটি গোষ্ঠী যার সদস্যরা একটি সাধারণ ভাষা এবং সেইসাথে মানবতাবাদী মূল্যবোধগুলি প্রচার করে ফরাসি ভাষায়। অন্যান্য তারিখগুলি জাতিসংঘের অন্যান্য পাঁচটি দাপ্তরিক ভাষার উদযাপনের জন্য নির্বাচিত হয়েছিল।
দ্য নিউ ইন্ডিয়ান এক্সপ্রেস
দ্য নিউ ইন্ডিয়ান এক্সপ্রেস হল চেন্নাই ভিত্তিক এক্সপ্রেস পাবলিকেশন্স দ্বারা প্রকাশিত একটি ভারতীয় ইংরেজি ভাষার ব্রডশীট দৈনিক সংবাদপত্র। এটি চেন্নাই-ভিত্তিক পি. ভারাদারাজুলু নাইডুর মালিকানায় ১৯৩২ সালে দ্য ইন্ডিয়ান এক্সপ্রেস নামে প্রতিষ্ঠিত হয়েছিল। ১৯৯১ সালে, মালিক রামনাথ গোয়েঙ্কার মৃত্যুর পর, তার পরিবার গ্রুপটিকে দুটি কোম্পানিতে বিভক্ত করে। প্রাথমিকভাবে, দুটি গ্রুপ ইন্ডিয়ান এক্সপ্রেস শিরোনাম, সেইসাথে সম্পাদকীয় এবং অন্যান্য সম্পদ ভাগ করে নিয়েছিল। কিন্তু ১৩ আগস্ট ১৯৯৯-এ, মুম্বাইতে সদর দফতরে অবস্থিত উত্তর সংস্করণগুলি ইন্ডিয়ান এক্সপ্রেস মনিকার ধরে রাখে, যখন দক্ষিণ সংস্করণগুলি দ্য নিউ ইন্ডিয়ান এক্সপ্রেস হয়ে ওঠে।
সান্ত্বনা ভট্টাচার্য ১লা জুলাই, ২০২২-এ প্রধান সম্পাদক নিযুক্ত হন, জিএস বসুর স্থলাভিষিক্ত হন।
মালি জাতীয় ফুটবল দল
মালি জাতীয় ফুটবল দল (Équipe nationale de football du Mali, Mali national football team) হচ্ছে আন্তর্জাতিক ফুটবলে মালির প্রতিনিধিত্বকারী পুরুষদের জাতীয় দল, যার সকল কার্যক্রম মালির ফুটবলের সর্বোচ্চ নিয়ন্ত্রক সংস্থা মালীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৩ই এপ্রিল তারিখে, মালি প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে মালি মধ্য আফ্রিকান প্রজাতন্ত্রকে ৪–৩ গোলের ব্যবধানে পরাজিত করেছিল।
৬০,০০০ ধারণক্ষমতাবিশিষ্ট স্তাদ দু ২৬ মার্সে লে আইগলে নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মালির রাজধানী বামাকোয় অবস্থিত। বর্তমানে এই দলের ম্যানেজারের দায়িত্ব পালন করছেন মুহাম্মদ মাগাসুবা এবং অধিনায়কের দায়িত্ব পালন করছেন আমিয়েঁর রক্ষণভাগের খেলোয়াড় মোল্লা ওয়াগ।
মালি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মালি এপর্যন্ত ১২ বার অংশগ্রহণ করেছে, যার মধ্যে সেরা সাফল্য হচ্ছে ১৯৭২ আফ্রিকান কাপ অফ নেশন্সের ফাইনালে পৌঁছানো, যেখানে তারা কঙ্গো প্রজাতন্ত্রের কাছে ৩–২ গোলের ব্যবধানে পরাজিত হয়েছে।
সেদু কেইতা, মুহম্মদু সিদিবে, মুহম্মদু দিয়ারা, ফ্রেদেরিক কানুতে এবং মোল্লা ওয়াগের মতো খেলোয়াড়গণ মালির জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৩ সালের জুন মাসে প্রকাশিত র‌্যাঙ্কিংয়ে মালি তাদের ইতিহাসে সর্বপ্রথম সর্বোচ্চ অবস্থান (২৩তম) অর্জন করে এবং ২০০১ সালের অক্টোবর মাসে প্রকাশিত র‌্যাঙ্কিংয়ে তারা ১১৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মালির সর্বোচ্চ অবস্থান হচ্ছে ৪০তম (যা তারা ১৯৭১ সালে অর্জন করেছিল) এবং সর্বনিম্ন অবস্থান হচ্ছে ১২৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ইয়াদে রফতেগাঁ
ইয়াদে রফতেগাঁ (یاد رفتگاں) সুলাইমান নদভীর রচিত একটি উর্দু জীবনী সাহিত্য। এ গ্রন্থটি মূলত ১৯১৪ সাল থেকে ১৯৫৩ সাল পর্যন্ত প্রায় ৪০ বছরের দীর্ঘ সময়ের শোকগাঁথা ইতিহাস। এতে স্থান পেয়েছে এ সময়কার মৃত্যু বরণকারী ১৩৫ জন বিশিষ্ট ও প্রসিদ্ধ ব্যক্তিবর্গের জীবনী, তাদের খণ্ড কাহিনী, অবদান, সুলাইমান নদভীর সাথে তাদের সম্পর্ক, সাহিত্য জগতে রেখে যাওয়া অবদান ও কর্ম স্মারক ইত্যাদি। এ ধরনের বড় বড় বিশিষ্ট লোকদের জীবনী সমৃদ্ধ এ গ্রন্থটি উর্দু সাহিত্যের একটি দুর্লভ গ্রন্থ। এতে অনেক লোক সম্পর্কে জিজ্ঞাসার সুন্দর সমাধান রয়েছে। সুলাইমান নদভী এ গ্রন্থটি তার জীবদ্দশায় প্রকাশ করে যেতে পারেননি। তার অসিয়ত অনুযায়ী তার মৃত্যুর পর ১৯৫৪ সালে করাচি, পাকিস্তান থেকে গ্রন্থটি প্রথম প্রকাশিত হয়। সাহিত্যিক আবু আছিম এডভোকেট গ্রন্থটির গুরুত্ব সম্পর্কে ভূমিকায় লিখেন, ‘নিঃসন্দেহে ইয়াদে রফতগাঁ গ্রন্থের এ প্রবন্ধাবলী উর্দু সাহিত্যে এক নতুন অধ্যায় এবং এর অধিকাংশ প্রবন্ধাবলী চিরন্তন। এ প্রবন্ধাবলী শুধু উর্দু সাহিত্যের নয়; বরং বিশ্ব সাহিত্যের মহা মূল্যবান মুক্তাখণ্ডের লিপিকায় অন্তর্ভুক্ত করার যথোপযুক্তও বটে।’
প্রেক্ষাপট
মূলত ১৮ নভেম্বর ১৯১৪ সালে সুলাইমান নদভীর উস্তাদ শিবলী নোমানী মৃত্যুবরণ করলে তার জীবনে শোকের ছায়া নেমে আসে। এতে তিনি দুঃখভারাক্রান্ত হৃদয়ে স্বীয় শিক্ষাগুরুর উপর ‘আল্লামা শিবলী নোমানী’ শিরোনামে একটি প্রবন্ধ লিখেন। এ প্রবন্ধটি শিবলী নোমানীর মৃত্যুর উপর লেখা প্রথম প্রবন্ধ, যা লাহোর থেকে প্রকাশিত যমীনদার পত্রিকায় ১৯১৪ সালের শেষ দিকের এবং ১৯১৫ সালের প্রথম দিকের কয়েকটি সংখ্যায় ধারাবাহিকভাবে প্রথম প্রকাশিত হয়। পরবর্তীতে স্বীয় উস্তাদের মনোবাসনা পুরনার্থে স্মৃতি-স্মারক প্রতিষ্ঠান শিবলী একাডেমী তথা দারুল মুসান্নিফীন পরিপূর্ণভাবে প্রতিষ্ঠিত হলে আগস্ট ১৯১৬ সালে এ প্রবন্ধটি দারুল মুছান্নিফীন থেকে প্রকাশিত মাআরিফ পত্রিকায় পুনরায় ছাপা হয়। এরপর থেকে সুলাইমান নদভীর জীবনের শেষ অব্দি ভারতবর্ষে যতজন বিশিষ্ট ব্যক্তিবর্গ মৃত্যুবরণ করেছেন, তাদের জীবনী ও মৃত্যু শোকগাঁথা নিয়ে তিনি আলাদা আলাদা প্রবন্ধ রচনা করেছেন। প্রথমদিকে তার এসব জীবনীমূলক প্রবন্ধ মাআরিফ পত্রিকার ‘শাযারাত’ অংশে লিখা শুরু করেন। পরবর্তীতে তিনি এসব জীবনী স্মারক ও মৃত্যুশোক প্রবন্ধ ‘ওয়াফিয়াত’ অংশে লিখেন। এভাবে আস্তে আস্তে তিনি নিজের জীবনের শেষ অব্দি তথা ১৯৫২ সালের ৩১ ডিসেম্বর কেফায়াতুল্লাহ দেহলভির মৃত্যু পর্যন্ত মোট ১৩৫ জন বিশিষ্ট ও প্রসিদ্ধ ব্যক্তিবর্গের মৃত্যুতে শোকগাঁথা ও জীবনীমূলক বিভিন্ন প্রবন্ধাবলী রচনা করেন। তার এসব প্রবন্ধাবলী একত্র করে ইয়াদে রফতেগাঁ (বিদায়ীদের স্মরণে) নামকরণের মাধ্যমে ১৯৫৪ সালে করাচি, পাকিস্তান থেকে গ্রন্থাকারে প্রথম প্রকাশ করা হয়।
গঠন
৫১৯ পৃষ্ঠা বিশিষ্ট এই গ্রন্থটির শুরুতে আবু আছিম এডভোকেট কর্তৃক লিখিত একটি ভূমিকা রয়েছে। অতঃপর লেখক স্বীয় উস্তাদ শিবলী নোমানীর মৃত্যুর উপর লেখা শোকগাঁথা ও জীবনীমূলক প্রবন্ধ রচনার মাধ্যমে মূল গ্রন্থটির সূচনা করেন। এ গ্রন্থে যাদের শোকগাঁথা, জীবন ইতিহাস ও সাহিত্য অবদান সম্পর্কে প্রবন্ধাবলী রয়েছে তন্মধ্যে উল্লেখযোগ্য কয়েকজন হলেন: মুহাম্মদ ইসমাঈল মিরাটি (মৃ. ১৯১৭), আব্দুল গণি ওয়ারেছী (মৃ. ১৯১৮), মুহাম্মদ আব্দুল্লাহ (মৃ.১৯২০), আকবর এলাহাবাদী (মৃ. ১৯২১), রশিদ আহমদ আনসারী (মৃ. ১৯২২), আব্দুল হাই হাসানী নদভী (মৃ. ১৯২৩), আবুল হাসানাত নদভী (মৃ. ১৯২৪), আহমদ আলী শৌক (মৃ. ১৯২৫), আব্দুল বারি ফিরিঙ্গি মহল্লী (মৃ. ১৯২৬), শাদ আযীমাবাদী (মৃ. ১৯২৭), সৈয়দ আমীর আলী (মৃ. ১৯২৮), হাবিবুর রহমান উসমানি (মৃ. ১৯২৯), আফতাব আহমদ খান (মৃ. ১৯৩০), সৈয়দ জালব দেহলভি (মৃ. ১৯৩১), আব্দুল মাজিদ বাদায়ূনী (মৃ. ১৯৩২), আনোয়ার শাহ কাশ্মীরি (মৃ. ১৯৩৩), গোলাম মুহাম্মদ (মৃ. ১৯৩৪), শাহ সুলায়মান ফুলওয়ারী (মৃ. ১৯৩৫), মুন্সি প্রেমচান্দ (মৃ. ১৯৩৬), স্যার রাস মাসউদ (মৃ. ১৯৩৭), মুহাম্মদ ইকবাল (মৃ. ১৯৩৮), শওকত আলি (মৃ. ১৯৩৯), সাজ্জাদ হোসাইন (মৃ. ১৯৪০), ইনায়াত উল্লাহ ফিরিঙ্গী (মৃ. ১৯৪১), মুহাম্মদ ইয়ার জঙ্গ (মৃ. ১৯৪২), সৈয়দ সাজ্জাদ হায়দার ইয়ালদারাম (মৃ. ১৯৪৩), মুহাম্মদ ইলিয়াস কান্ধলভি (মৃ. ১৯৪৪), ফজলুর রহমান নদভী (মৃ. ১৯৪৫), ফাসাহাত জঙ্গ জলীল (মৃ. ১৯৪৬), হাকিম হাবিবুর রহমান, ঢাকা (মৃ. ১৯৪৭), মুহাম্মদ আলী জিন্নাহ (মৃ. ১৯৪৮), শাব্বির আহমদ উসমানি (মৃ. ১৯৪৯), হাবীবুর রহমান খান শোরয়ানী (মৃ. ১৯৫০), হযরত মোহানি (মৃ. ১৯৫১) ও কেফায়াতুল্লাহ দেহলভি (মৃ. ১৯৫২) প্রমূখ। এসব ব্যক্তিদের মধ্যে মুসলিম, হিন্দু, খ্রিস্টান, ইহুদী, ভারতীয়, ইংরেজ, মিশরীয়, তুর্কি, ব্যরিস্টার, আলিম, পীর, ফকীর, শিক্ষক, কবি, সাহিত্যিক, খতীব, রাজনীতিবিদ প্রমূখ রয়েছেন।
গোপী
থাম্ব|[[কৃষ্ণ তাদের বস্ত্ৰহরণ করলে কাকুতি করতে থাকা অবস্থায় গোপীরা, ঈশ্বর ভাগবত পুরাণ ১৫৬০]] গোপী (गोपी) হল সংস্কৃত ভাষার শব্দ গোপাল থেকে উদ্ভূত যার অৰ্থ হচ্ছে গো পালক বা গরুর লালন-পালনকৰ্তা। হিন্দু ধৰ্মের বৈষ্ণবমতের আখ্যানসমূহে গোপিকা (গোপীর স্ত্ৰীবাচক রুপ) শব্দ গোয়ালিনীদের(পশুপালনে জড়িত বালিকা) এক বিশেষ গোষ্ঠীদের বুঝাতে বহুলভাবে ব্যবহৃত হয়। ভাগবত পুরাণ ও অন্যান্য পুরাণে বৰ্ণিত ব্যাখ্যা অনুসারে এই বালিকাগণ ভগবান কৃষ্ণের প্ৰতি নিঃশ্চৰ্ত ও অচলা ভক্তি প্ৰেমে সমর্পিত ছিল। এই বালিকাবৃন্দের মধ্যে রাধা ( রাধিকা হিসেবেও পরিচিত) কে  হিন্দুদের বহু ধৰ্মীয় পরম্পরাতে  বিশেষ করে গৌড়ীয় বৈষ্ণবমতে উচ্চ শ্ৰদ্ধাপূৰ্ণ স্থান ও গুৰুত্ব প্ৰদান করা হয়। গৌড়ীয় বৈষ্ণবমতে বৃন্দাবনের ১০৮  গোপিকার উল্লেখ আছে। উল্লেখ্য যে, রাধা ও অন্য গোপীদের গোয়ালিনী হিসেবে অভিহিত করা হয়। যদিও বৈষ্ণবমতের ধৰ্মতাত্ত্বিক গূঢ়াৰ্থ অনুসারে তারা  পরম-পুরুষ শ্ৰীকৃষ্ণের চিরন্তন সেবিকা। এই গোয়ালিনীগণ  অভ্যন্তরীণ (আন্তঃ) শক্তি বা অন্তঃরঙ্গ শক্তি  ও  পরম-পুরুষ ঈশ্বরের  আন্তঃ-শক্তির বিস্তার। ডান|থাম্ব|অক্সফৰ্ডের [[বডলিয়ান গ্রন্থাগার|বডলিয়ান গ্রন্থাগারে থাকা কৃষ্ণ ও গোপীগণ ১৮ শতকের জলরঙ চিত্র]]
প্ৰসিদ্ধ গোপীগণ
থাম্ব|গোয়ালিনীদের সাথে বিহাররত কৃষ্ণ ১৭৩০ বৃন্দাবনে গোপীর সংখ্যা গৌড়ীয় বৈষ্ণবমতে ১০৮ ধরা হয়। কৃষ্ণ চরিত মতে এই সংখ্যা ১৬,০০০। ভক্তিপ্ৰেমের নিদৰ্শন বহনকারী গোপীবৃন্দ  বৃন্দাবনের অবিনশ্বর আবাসী। রাধা বা রাধিকাকে বৃন্দাবনের রাণী হিসেবে গণ্য করা হয় ও প্ৰায়ই রাধারাণী হিসেবে আখ্যা দেয়া হয়। গোপীগণকে তিনটি ভাগে বিভক্ত করা যায়: কৃষ্ণের প্ৰায় সমবয়সী বান্ধবী গোপীবৃন্দ; দাসী গোপীবৃন্দ ও বাৰ্তাবাহিকা গোপীবৃন্দ। কৃষ্ণের সমসাময়িক প্ৰথম গোষ্ঠীর গোপীগণ সকলে বেশি মহিমামণ্ডিত (বরিষ্ঠ); দ্বিতীয়  গোষ্ঠীর গোপীগণ সকলে তার দাসীস্বরুপ ও দ্বিতীয় সবচেয়ে মহিমামণ্ডিত (বড়) ও তৃতীয় গোষ্ঠীর বাৰ্তাবাহিকা গোপীগণের স্থান তাদের পরে। বরিষ্ঠ  গোষ্ঠীর গোপীগণ সকলে বেশি প্ৰসিদ্ধ। তাদের মধ্যে রাধা কৃষ্ণের চিৰন্তন অন্তরঙ্গ প্ৰাণের সখী। দিব্য-যুগলের (কৃষ্ণ-রাধা) প্ৰেমের সমকক্ষতা বিশ্বব্ৰহ্মাণ্ডে আর নেই। শ্ৰীমতী রাধারাণীর পর মুখ্য নয় গোপীকে কৃষ্ণের সৰ্বাগ্ৰগণ্য ভক্ত বা সেবিকা হিসেবে গণ্য করা হয়। তাদের নামসমূহ  হল:
নিঃশর্ত প্ৰেম
হিন্দু ধৰ্মের বৈষ্ণবীয় ধৰ্মতত্ত্ব অনুসারে গোপীগণের আখ্যানসমূহ বিশুদ্ধ-ভক্তির  নিদৰ্শন তুলে ধরে। এই বিশুদ্ধ-ভক্তিই হচ্ছে 'ঈশ্বরের(কৃষ্ণ) প্ৰতি সমৰ্পিত সৰ্বোত্তম নিঃশ্চৰ্ত প্ৰেম'। ভাগবত পুরাণের পরের অধ্যায়সমূহে কৃষ্ণের বৃন্দাবন লীলা ও সন্ত উদ্ধবের  আখ্যানসমূহে গোপীবৃন্দের কৃষ্ণের প্রতি প্ৰকাশিত স্বতঃস্ফূৰ্ত ও অচলা ভক্তি গভীরভাবর ব্যাখ্যা করা হয়েছে।
অ্যাভাস্ট সিকিউর ব্রাউজার
অ্যাভাস্ট সিকিউর ব্রাউজার হচ্ছে অ্যাভাস্ট সফটওয়্যার কর্তৃক তৈরি একটি ওয়েব ব্রাউজার যা ইন্টারনেট সুরক্ষা এবং গোপনীয়তার উপর আলোকপাত করে। ক্রোমিয়ামের উপর ভিত্তি করে ব্রাউজারটি তৈরি হয়েছে। এটি মাইক্রোসফট উইন্ডোজ, ম্যাক ওএস এবং অ্যান্ড্রয়েড অপারেটিং সিস্টেমে চালানো যায়।
ইতিহাস
প্রাথমিকভাবে অ্যাভাস্ট অ্যান্টিভাইরাসের অ-মুক্ত সংস্করণের (পেইড ভার্সন) সাথে অ্যাভাস্ট সিকিউর ব্রাউজার যুক্ত করে দেওয়া হতো। পরবর্তীতে ২০১৬ সালের মার্চ থেকে অ্যাভাস্ট ব্রাউজারটিকে বিনামূল্যের সংস্করণের সাথেও যুক্ত করে। প্রথমদিকে অ্যাভাস্ট সিকিউর ব্রাউজারটিকে মূলত "সেফজোন" নামে ডাকা হতো। পরবর্তীতে ২০১৮ সালের শুরুর দিকে সেফজোনকে "অ্যাভাস্ট সিকিউর ব্রাউজার" হিসাবে পুনরায় রিব্র্যান্ড করা হয়।
পুনর্গঠন ও পুনর্নামকরণের আগে সেফজোনের নকশা অপেরা ব্রাউজারের মতো ছিল। ব্যবহারকারী অনলাইনে লেনদেন পরিচালনার জন্য আর্থিক বা কেনা-বেচার সাইটগুলো পরিদর্শন করলে স্বয়ংক্রিয়ভাবে সেফজোন চালু হয়।
২০১৫ সালের ডিসেম্বরে তাভিস ওর্ম্যান্ডি ব্রাউজারটির নিরাপত্তা সংক্রান্ত দুর্বলতা খুঁজে পায়। এই দুর্বলতার ফলে অ্যাভাস্ট সেফজোন ব্রাউজারে হ্যাকারদের মাধ্যমে ক্ষতিকারক জাভাস্ক্রিপ্ট কোড ঢুকানোর সুযোগ ছিল। অ্যাভাস্ট দ্রুত সমস্যাটির অস্থায়ী সমাধান করে এবং কয়েক দিনের মধ্যেই ঐ দুর্বলতাটি পূর্ণরূপে দূর করে।
বৈশিষ্ট্য
ক্রোমিয়ামের মূল বৈশিষ্ট্যগুলো ছাড়াও অ্যাভাস্ট সিকিউর ব্রাউজারে নিম্নলিখিত বৈশিষ্ট্যগুলো অন্তর্ভুক্ত রয়েছে:
অ্যাভাস্ট সিকিউর ব্রাউজার ব্যবহারকারীকে ক্ষতিকারক ওয়েবপৃষ্ঠা ও এক্সটেনশানগুলো প্রবেশ (অ্যাক্সেস) করতে বাধা দেয়। সফটওয়্যারটির সকল বৈশিষ্ট্য "সুরক্ষা ও গোপনীয়তা কেন্দ্র" নামে পরিচিত একটি কেন্দ্রীয় ব্যবহারকারী ইন্টারফেস থেকে নিয়ন্ত্রিত হয়।
রত্না আহমেদ
রত্না আহমেদ বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৪৩ থেকে নির্বাচিত জাতীয় সংসদ সদস্য।
জন্ম ও প্রাথমিক জীবন
রত্না আহমেদ ৭ আগস্ট ১৯৫৭ সালে নাটোর জেলায় জন্মগ্রহণ করেন। তার পিতার নাম মৃত মফিজ উদ্দিন ও মাতা ছাইফা বানু। তার স্বামী মৃত আহমেদ হোসেন।
রাজনৈতিক ও কর্মজীবন
রত্না আহমেদ নাটোর জেলা মহিলা আওয়ামী লীগের সভাপতি, কেন্দ্রীয় নির্বাহী পরিষদের সদস্য ও নাটোর সদর উপজেলার সাবেক মহিলা ভাইস চেয়ারম্যান। তিনি একাদশ জাতীয় সংসদের সংরক্ষিত নারী আসন-৪৩ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
ফয়েজ লেক কনকর্ড
ফয়েজ লেক কনকর্ড হল একটি থিম পার্ক কমপ্লেক্স যা বাংলাদেশের চট্টগ্রামের পাহাড়তলীর ফয়'স লেকে প্রায় জুড়ে অবস্থিত। কমপ্লেক্সটি একটি ড্রাই থিম পার্ক (ফয়েজ লেক কনকর্ড অ্যামিউজমেন্ট ওয়ার্ল্ড), একটি ওয়াটার পার্ক (সি ওয়ার্ল্ড কনকর্ড) ও ফয়েজ লেক রিসোর্ট নিয়ে গঠিত। এটি ২০০৪ সালে কনকর্ড এন্টারটেইনমেন্ট কোম্পানি লিমিটেড দ্বারা প্রতিষ্ঠিত হয়েছে।
ইতিহাস
২০০৪ সালে কনকর্ড এন্টারটেইনমেন্ট কোম্পানি লিমিটেড প্রায় উপর ফয়'স লেকের বাংলাদেশ রেলওয়ের মালিকানাধীন জমিতে ৫০ বছরের বিল্ড-অপারেট-হস্তান্তর ব্যবস্থার অধীনে একটি থিম পার্ক প্রতিষ্ঠা করতে সম্মত হয়। ওই বছরের নভেম্বরে তারা কাজ শুরু করে। প্রথম পাঁচ বছরে কোম্পানিটি জমিতে ১.৬ বিলিয়ন বাংলাদেশী টাকা (২০০৯ সালের হিসাবে $২৩.৭ মিলিয়ন) বিনিয়োগ করে। alt=|থাম্ব|ফয়েজ লেক কনকর্ড অ্যামিউজমেন্ট ওয়ার্ল্ডে শিশুর ক্যারোসেল ২০১৮ সালের হিসাব অনুযায়ী কনকর্ড বলেছে যে আবহাওয়া ঠিক থাকলে ছুটির সপ্তাহান্তে দৈনিক উপস্থিতি ৫,০০০ এ পৌঁছায়।
আকর্ষণ
কমপ্লেক্সটিতে দুটি থিম পার্ক এবং একটি রিসোর্ট রয়েছে। এখানে রয়েছে নৌকায় ভ্রমণের সুবিধা এবং ভাসমান রেস্তোরাঁ।
ফয়'স লেক কনকর্ড অ্যামিউজমেন্ট ওয়ার্ল্ড
ড্রাই পার্কে রয়েছে দোকান ও কার্নিভাল রাইড যেমন বেবি ক্যারোসেল, ফ্যামিলি রোলার কোস্টার, বাম্পার কার, কফি কাপ এবং ফেরিস হুইল।
সি ওয়ার্ল্ড কনকর্ড
alt=|থাম্ব| সি ওয়ার্ল্ড কনকর্ডের একটি পুল ওয়াটার পার্কে একটি ওয়েভ পুল, শিশুদের পুল, স্প্ল্যাশ পুল এবং ওয়াটার কোস্টার রাইড রয়েছে।
ফয়েজ লেক রিসোর্ট
রিসোর্টটিতে লেকসাইড কটেজ এবং শ্যালেট রয়েছে। ব্র্যাডট ট্র্যাভেল গাইডস রিসোর্টটিকে বর্ণনা করেছেন, "প্রাথমিকভাবে একটি দিনের জন্য হৃদে হারিয়ে যাওয়ার জগতের জন্য ভালভাবে নির্মিত রিসোর্ট যা গার্হস্থ্য হানিমুনারদের জন্য প্রস্তুত"।
ইলিয়া প্রিগোজিন
থাম্ব|ইলিয়া প্রিগোগিন এবং তার ছোট ছেলের সাথে ভিয়াচেস্লাভ বেলি, প্যাস্কেল ভিসকাউন্ট ইলিয়া রোমানোভিচ প্রিগোজিন (২৫ জানুয়ারি [ওএস ১২ জানুয়ারি] ১৯১৭ - ২৮ মে ২০০৩) ছিলেন একজন নোবেল বিজয়ী ভৌত রসায়নবিদ।
জীবনী
প্রিগোজিন ১৯১৭ সালে সংঘটিত রাশিয়ান বিপ্লবের কয়েক মাস আগে মস্কোতে একটি ইহুদি পরিবারে জন্মগ্রহণ করেন।     তার পিতা রোমান (রুভিম আব্রামোভিচ) প্রিগোজিন ইম্পেরিয়াল মস্কো টেকনিক্যাল স্কুলের একজন রাসায়নিক প্রকৌশলী ছিলেন; তার মা ইউলিয়া ভিখমান ছিলেন একজন পিয়ানো বাদক। তারা ১৯২১ সালে রাশিয়া ত্যাগ করেন। তারা প্রথম জার্মানিতে যান এবং ১৯১৯ সালে বেলজিয়ামে যান, যেখানে প্রিগোজিন ১৯৪৯ সালে বেলজিয়ামের নাগরিকত্ব লাভ করেন। তার ভাই আলেকজান্দ্রে (১৯১৩-১৯৯১) একজন অর্নিথোলজিস্ট হয়ে ওঠেন।
প্রিগোজিন ফ্রি ইউনিভার্সিটি অফ ব্রাসেলস-এ রসায়ন অধ্যয়ন করেন, তিনি ১৯৫০ সালে বিস্ববিদ্যালিটির অধ্যাপক হন। ১৯৫৯ সালে তিনি বেলজিয়ামের ব্রাসেলসে ইন্টারন্যাশনাল সলভাই ইনস্টিটিউটের পরিচালক নিযুক্ত হন। ঐ বছর তিনি মার্কিন যুক্তরাষ্ট্রের অস্টিনে টেক্সাস বিশ্ববিদ্যালয়ে শিক্ষকতা শুরু করেন, যেখানে তিনি পরে রিজেন্টাল অধ্যাপক ও পদার্থবিজ্ঞান এবং রাসায়নিক প্রকৌশলের অ্যাশবেল স্মিথ অধ্যাপক নিযুক্ত হন। ১৯৬১ থেকে ১৯৬৬ সাল পর্যন্ত তিনি শিকাগো বিশ্ববিদ্যালয়ের এনরিকো ফার্মি ইনস্টিটিউটের সাথে যুক্ত ছিলেন। ১৯৬৭ সালে অস্টিনে, তিনি সেন্টার ফর থার্মোডাইনামিক্স অ্যান্ড স্ট্যাটিস্টিক্যাল মেকানিক্স প্রতিষ্ঠা করেন, যা এখন সেন্টার ফর কমপ্লেক্স কোয়ান্টাম সিস্টেমস নামে পরিচিত। ঐ বছর তিনি বেলজিয়ামে ফিরে আসেন, যেখানে তিনি সেন্টার ফর স্ট্যাটিস্টিক্যাল মেকানিক্স অ্যান্ড থার্মোডাইনামিক্সের পরিচালক হন।
তিনি অসংখ্য বৈজ্ঞানিক প্রতিষ্ঠানের সদস্য ছিলেন ও অসংখ্য পুরস্কার এবং ৫৩টি সম্মানসূচক ডিগ্রী লাভ করেন। ১৯৫৫ সালে ইলিয়া প্রিগোজিন সঠিক বিজ্ঞানের জন্য ফ্রাঙ্কি পুরস্কার লাভ করেন। অপরিবর্তনীয় তাপগতিবিদ্যা অধ্যয়নের জন্য তিনি ১৯৭৬ সালে রামফোর্ড পদক লাভ করেন এবং ১৯৭৭ সালে রসায়নে নোবেল পুরস্কার লাভ করেন। ১৯৮৯ সালে তিনি বেলজিয়ামের রাজা দ্বারা বেলজিয়ামের অভিজাত ব্যক্তিদের জন্য প্রচলিত ভ উপাধি লাভ করেন। তার মৃত্যুর আগ পর্যন্ত, তিনি মিউনিখের ইন্টারন্যাশনাল একাডেমি অফ সায়েন্সের প্রেসিডেন্ট ছিলেন এবং ১৯৯৭ সালে আন্তর্জাতিক কমিশন অন ডিসট্যান্স এডুকেশন (কোড) এর অন্যতম প্রতিষ্ঠাতা ছিলেন। প্রিগোজিন ১৯৮৫ সালে হেরিয়ট-ওয়াট বিশ্ববিদ্যালয় থেকে সম্মানসূচক ডক্টরেট ডিগ্রি লাভ করেন এবং ১৯৯৮ সালে মেক্সিকো সিটিতে ইউএনএএম কর্তৃক সম্মানসূচক ডক্টরেট ডিগ্রি লাভ করেন।
প্রিগোজিন প্রথম বেলজিয়ামের কবি হেলেন জোফেকে বিয়ে করেন এবং ১৯৪৫ সালে তাদের একটি ছেলে ছিল যার নাম ছিল ইয়েভস ছিল। তাদের বিবাহ বিচ্ছেদের পর তিনি ১৯৬১ সালে পোলিশ বংশোদ্ভূত রসায়নবিদ মারিয়া প্রোকোপোউইচ (মারিয়া প্রিগোজিন নামেও পরিচিত)কে বিয়ে করেন। ১৯৭০ সালে তাদের একটি পুত্র জন্মগ্রহণ করে। যার নাম ছিল প্যাসকেল।
গবেষণা
প্রিগোজিন তার ডিডাকটিভ স্ট্রাকচারের সংজ্ঞার জন্য সর্বাধিক পরিচিত। তিনি ১৯৭৭ সালে রসায়নে নোবেল পুরস্কার লাভ করেন। সংক্ষেপে বলতে গেলে, ইলিয়া প্রিগোজিন আবিষ্কার করেন যে রাসায়নিক প্রক্রিয়ায় শক্তি আমদানি এবং বিচ্যুতি সংক্রান্ত অভ্যন্তরীণ আত্মপুনর্গঠন নতুন কাঠামোর আবির্ভাব ঘটাতে সক্ষম।
১৯৯৬ সালে ইসাবেল স্টেনগার্সের সহযোগিতায় লেখা রচিত লা ফিন ডেস সার্টিউডস নামক বইয়ে এবং ১৯৯৭ সালে ইংরেজিতে প্রকাশিত দ্য এন্ড অফ সার্টেইনিটি বইয়ে: সময়, শৃঙ্খলা এবং প্রকৃতির নতুন আইন ও যুক্তি দেখান।
ব্রিটেন মুসলিম পরিষদ
ব্রিটেন মুসলিম পরিষদ (এমসিবি) একটি জাতীয় ছাতা সংগঠন। এটি ৫০০ টিরও বেশি মসজিদ এবং শিক্ষামূলক ও দাতব্য সংস্থার সাথে যুক্ত। এটি ব্রিটিশ ইসলামিক সমাজের প্রধান অংশগুলোর মধ্যে বিভিন্ন জাতিগত এবং সাম্প্রদায়িক পটভূমি থেকে জাতীয়, আঞ্চলিক, স্থানীয় এবং বিশেষজ্ঞ মুসলিম সংগঠন এবং প্রতিষ্ঠানগুলোকে অন্তর্ভুক্ত করে, তবে সমস্ত নয়।
এর দৃষ্টি বিবৃতি হল "একটি ন্যায্য, সমন্বিত এবং সফল ব্রিটিশ সমাজ অর্জনের দিকে মুসলিম সম্প্রদায়ের ক্ষমতায়ন"। এমসিবি তিনটি মূল ধারণার উপর প্রতিষ্ঠিত। প্রথমটি হল এটি স্বাধীন: "মূল তহবিল সদস্যতা ফি থেকে আসে"। দ্বিতীয়ত, এটি ক্রস-সাম্প্রদায়িক, যার অর্থ "সদস্যরা ইসলামের বিভিন্ন ধর্মীয় ঐতিহ্যের অন্তর্গত।" অবশেষে, এমসিবি গণতান্ত্রিক, এর "নেতৃত্ব ২ বছরের মেয়াদে নির্বাচিত হয় এবং সদস্যদের কাছে দায়বদ্ধ"। এর বর্তমান মহাসচিব জারা মোহাম্মদ ।
ব্রিটেনের মুসলমানদের প্রতিনিধিত্ব করার জন্য ১৯৯০ এবং ২০০০ এর দশকে প্রতিষ্ঠিত অনেক সংগঠনের মধ্যে এটিকে "সবচেয়ে পরিচিত এবং সবচেয়ে শক্তিশালী" বলা হয়। ২০০৯ সাল থেকে লেবার পার্টি, কনজারভেটিভ-লিবারেল ডেমোক্র্যাট জোট এবং কনজারভেটিভ সরকারগুলো ব্রিটেনের মুসলিম কাউন্সিলের সাথে "অ-ব্যস্ততা" নীতি বজায় রেখেছে এই অভিযোগের কারণে যে দলটি ব্রিটিশ মুসলিম সম্প্রদায়ের প্রতিনিধিত্ব করে না এবং দাবি করে পরিষদটি অতীতে চরমপন্থীদের সম্পর্কে 'অনুকূল' মন্তব্য করেছে।
ইতিহাস
১ মার্চ ১৯৯৮ সালে অনুষ্ঠিত প্রথম সাধারণ পরিষদে এমসিবি প্রথমবারের মতো একটি কেন্দ্রীয় কার্যনির্বাহী কমিটি এবং অফিস-আধিকারিকদের নির্বাচন করে।
১৯৯৭ থেকে ২০০৬ পর্যন্ত মহাসচিব ইকবাল স্যাকরানি সম্প্রদায়ের প্রতি দীর্ঘকাল ধরে সেবা এবং আন্তঃধর্মীয় সংলাপের জন্য ২০০৫ কুইন্স বার্থডে অনার্সে নাইটহুড লাভ করেন। অন্তত ২০০৬ সাল থেকে যুক্তরাজ্য সরকারের সাথে সম্পর্ক এবং স্বীকৃতির ক্ষেত্রে সংস্থাটির একটি চেকার্ড ইতিহাস রয়েছে।
অর্থায়ন
এমসিবির মূল প্রশাসনিক ব্যয় সম্পূর্ণরূপে সদস্যদের কাছ থেকে অধিভুক্তি ফি, সেইসাথে ব্যক্তি এবং অনুদান প্রদানকারী সংস্থার অনুদান দ্বারা অর্থায়ন করা হয়। এমসিবি ব্রিটিশ মুসলিম সম্প্রদায়ের সক্ষমতা বাড়াতে এবং ভাল অনুশীলনকে প্রসারিত করার জন্য প্রকল্পগুলিও চালায়। সমস্ত এমসিবি প্রকল্প বিজ্ঞাপনী উদ্যোগ, অনুদান বা অনুদানের মাধ্যমে স্ব-তহবিল সংগ্রহ করে এবং এমসিবির কাছে অভ্যন্তরীণ বা বাহ্যিকভাবে পরিচালিত প্রকল্পগুলোর অর্থায়নের জন্য অর্থের কেন্দ্রীয় 'পাত্র' নেই।
২০০৫ সালে এমসিবি একটি প্রকল্প-নির্দিষ্ট £১,৫০,০০০ সরকারী অনুদান পেয়েছে কিছু নির্দিষ্ট প্রকল্পের জন্য। এগুলো ছিল: এমসিবি নেতৃত্ব উন্নয়ন কর্মসূচি; এমসিবি নেতৃত্ব মেন্টরিং প্রোগ্রাম; এমসিবি ডাইরেক্ট, ইসলাম এবং মুসলমানদের তথ্যের জন্য একটি ওয়েব পোর্টাল; একটি ব্রিটিশ নাগরিকত্ব প্রোগ্রাম; এবং ব্রিটিশ মুসলিম ইকুয়ালিটি প্রোগ্রাম। এমসিবি £৫,০০,০০০ অনুরোধ করেছিল এবং এমনকি নিম্ন প্রকৃত সংখ্যা গ্রহণ করার জন্য সমালোচিত হয়েছিল কারণ এটি তার স্বাধীন মর্যাদাকে হুমকিস্বরূপ মনে করা যেতে পারে।
মুসলিম নারী
২০১৮ সালে এমসিবি মসজিদ উন্নয়ন কর্মসূচীতে নারীদের সূচনা করে, যার লক্ষ্য ছিল ছয় মাস মেয়াদে ব্যক্তিগত ১–১ মেন্টরিং এবং বিশেষায়িত কর্মশালার মাধ্যমে মসজিদ এবং অন্যান্য সংস্থা ও প্রতিষ্ঠান পরিচালনার জন্য মহিলাদের প্রশিক্ষণ দেওয়া। মসজিদের ট্রাস্টি বা ম্যানেজমেন্ট বোর্ডে সীমিত সংখ্যক মুসলিম নারীর বিষয়ে, এমসিবি বলেছে যে "বৈচিত্র্যের অভাব অগ্রহণযোগ্য"। ২০১১ সালে এমসিবি প্রকাশ করেছে যে একজন মহিলা তাদের মুখ ওড়না দিয়ে ঢেকে না রাখা একটি ত্রুটি, এবং যে মুসলিমরা এই ধরনের আচরণের পক্ষে সমর্থন করে তারা "ইসলাম প্রত্যাখ্যান" করার ঝুঁকিতে রয়েছে।
দর্শন
এমসিবি ২০০৩ সালের ইরাক আক্রমণকে "একদিকে মুসলিম মতামত সহ - জনমতের মধ্যে একটি ব্যাপক সংযোগ বিচ্ছিন্ন এবং অন্যদিকে রাজনৈতিক শ্রেণীগুলোর" হিসেবে নিন্দা করেছে। দলটি মুসলিম এবং অমুসলিমদের দ্বারা সন্ত্রাসবাদের নিন্দা করে এবং সন্ত্রাসবাদের বিরুদ্ধে লড়াইয়ে সাহায্য করার জন্য মুসলমানদের আহ্বান জানিয়েছে। তা সত্ত্বেও, যদিও এমসিবি দ্ব্যর্থহীনভাবে ইহুদিদের বিরুদ্ধে মুসলমানদের দ্বারা সংঘটিত সন্ত্রাসবাদের নিন্দা করেছে এবং ব্রিটেনে এবং অন্যান্য দেশে ইহুদিদের লক্ষ্যবস্তুতে সংঘটিত হয়েছে, তবুও এটি ইসরায়েলে বা ফিলিস্তিনি অঞ্চলে ইহুদিদের বিরুদ্ধে ইসলামিক সন্ত্রাসবাদের নিন্দা করেনি। পুলিশ পার্লামেন্টের একজন মুসলিম সদস্যকে ওয়্যার-ট্যাপ করেছে এমন অভিযোগের পরে, পরিষদটি বলেছে যে "ঊর্ধ্বতন পুলিশ কর্মকর্তাদের অনুচিত আচরণের হিসাব রাখা গুরুত্বপূর্ণ।"
৭ জুলাই ২০০৫ লন্ডন বোমা হামলার পর এমসিবি ঘটনাগুলোর প্রতি ঘৃণা প্রকাশ করে বিবৃতি জারি করে: "আমাদের সকলকে এই খুনিদের ধরতে পুলিশকে সাহায্য করতে একত্রিত হতে হবে।"
ফেব্রুয়ারি ২০০৬ সালে এমসিবি সংসদ সদস্যদের সন্ত্রাস আইন ২০০৬- এ লর্ডসের সংশোধনীর পক্ষে ভোট দেওয়ার আহ্বান জানায়, যা বিল থেকে "সন্ত্রাসবাদের মহিমান্বিতকরণ" ধারাটি সরিয়ে দেয়। তারা বলেছে যে বিলটিকে "অন্যায়ভাবে মুসলমানদের টার্গেট করা এবং বৈধ বিতর্ককে স্তব্ধ করা" হিসাবে বিবেচনা করা হয়েছিল। বিলটি শেষ পর্যন্ত ২৭৭ তে ৩১৫ ভোটে সংশোধন ছাড়াই পাস হয়। পরিষদের ধারার বিরোধিতা এবং ইরাকে ব্রিটিশ নীতির প্রশংসা এবং সমালোচনা উভয়ই আকর্ষণ করেছিল। সানি হুন্দাল ইকবাল সাকরানির সাথে এক বিনিময়ে লিখেছেন: "হিংসাত্মক চরমপন্থাকে পরাস্ত করার জন্য, আমাদের বুঝতে হবে যে এই লোকদের কী অনুপ্রাণিত করে এবং কী তাদের খুনিতে পরিণত করে। কি তাদের মনের ফ্রেমে রাখে? একা ইরাক যুদ্ধই যথেষ্ট নয়।" তিনি এমসিবি এবং লেবার পার্টির মধ্যে ঘনিষ্ঠ সম্পর্ক হিসেবে যা দেখেছেন তারও সমালোচনা করেছেন। স্যাকরানি স্বীকার করেছেন যে "প্রচার সাহিত্য একটি ভূমিকা পালন করতে পারে", কিন্তু জোর দিয়েছিলেন: "এই ধরনের প্রচার শুধুমাত্র কার্যকর হতে পারে কারণ আমরা তৈরি করতে সাহায্য করেছি অনুকূল পরিবেশের কারণে।"
৩ মার্চ ২০০৮ সালে এমসিবি গাজায় ১০০ টিরও বেশি ফিলিস্তিনিকে হত্যার বিষয়ে ইসরায়েলের পররাষ্ট্র সচিব ডেভিড মিলিব্যান্ডের প্রতিক্রিয়াকে "স্পষ্টভাবে একতরফা" বলে সমালোচনা করে। এতে বলা হয়েছে, "আমরা যদি শান্তি কামনার বিষয়ে সিরিয়াস হই, তাহলে আমাদের অবশ্যই সৎ দালাল হিসেবে কাজ করতে হবে, পক্ষপাতদুষ্ট পথিক হিসেবে নয়।"
যখন স্কুলশিক্ষিকা গিলিয়ান গিবনসকে তার ক্লাসে একটি টেডি বিয়ারের মুসলিম নবীর মতো মুহাম্মদ নাম রাখার অনুমতি দেওয়ার জন্য জেলে পাঠানো হয়েছিল, তখন এমসিবি ঘটনাটিকে "একটি চরম অত্যধিক প্রতিক্রিয়া" বলে নিন্দা করেছিল এবং বলেছিল যে সুদানী কর্তৃপক্ষের মৌলিক সাধারণ জ্ঞানের অভাব ছিল।
২০১৭ সালের মে মাসে ম্যানচেস্টার এরিনায় মারাত্মক বোমা হামলার পর এমসিবি মহাসচিব হারুন খান এই হামলার নিন্দা করে বলেন, "এটি ভয়ঙ্কর, এটি অপরাধমূলক। অপরাধীরা এই জীবনে এবং পরের জীবনে বিচারের পূর্ণ ওজনের মুখোমুখি হোক।"
হোলোকাস্ট
২০০১ থেকে ২০০৭ সালের মধ্যে ব্রিটেন মুসলিম পরিষদ (এমসিবি) হলোকাস্ট মেমোরিয়াল ডে অনুষ্ঠান এবং সংশ্লিষ্ট ইভেন্টগুলোতে যোগ দিতে তার অনিচ্ছা প্রকাশ করেছিল। ২৬ জানুয়ারি ২০০১ সালের একটি প্রেস বিজ্ঞপ্তিতে পরিষদটি দুটি বিতর্কের বিষয় তালিকাভুক্ত করেছিল যা তাদের অনুষ্ঠানে যোগদান করতে বাধা দেয়, যেগুলি হল এটি "জম্মু ও কাশ্মীরে এবং অন্যত্র অধিকৃত ফিলিস্তিনি অঞ্চলে চলমান গণহত্যা এবং মানবাধিকার লঙ্ঘনকে সম্পূর্ণরূপে বাদ দেয় এবং উপেক্ষা করে।" এবং "এতে কথিত আর্মেনীয় গণহত্যার পাশাপাশি তথাকথিত সমকামী গণহত্যার বিতর্কিত প্রশ্নও রয়েছে।"
২০০৭ সাল থেকে এমসিবি দিনটিকে "গণহত্যা স্মৃতি দিবস" দ্বারা প্রতিস্থাপিত করার আহ্বান জানিয়েছে। ৩ ডিসেম্বর ২০০৭ সালে এমসিবি বয়কট শেষ করার জন্য ভোট দেয়। সহকারী সাধারণ সম্পাদক ইনায়েত বাংলাওয়ালা যুক্তি দিয়েছিলেন যে এটি "অজান্তে ইহুদি সম্প্রদায়ের কিছু লোককে আঘাত করেছে"। এটা সমালোচনার জন্ম দিয়েছে; উদাহরণ স্বরূপ আনাস আল-তিক্রিতি বলেছেন: "ইতিহাসের সবচেয়ে জঘন্য অপরাধের শিকার ব্যক্তিদের নিছক স্মরণের পরিবর্তে" হলোকাস্ট মেমোরিয়াল ডে "একটি রাজনৈতিক ইভেন্টে পরিণত হয়েছে" যা "ইসরায়েল রাষ্ট্রকে মহিমান্বিত করে প্রতি দিন ইসরায়েলিদের হাতে ফিলিস্তিনিদের অপরিমেয় দুর্ভোগের প্রতি একটি সম্মিলিত দৃষ্টি ফিরিয়ে দেয়।"
সাম্প্রদায়িকতা
ঐতিহাসিকভাবে এমসিবি ক্রমাগত সাম্প্রদায়িকতার বিরুদ্ধে কথা বলেছে। ২০১৩ সালে, পরিষদটি ইসলামের সুন্নি এবং শিয়া উভয় সম্প্রদায়ের মধ্যে কয়েকটি ইসলামিক বিদ্যালয় এবং শাখাগুলোর মধ্যে একটি আন্তঃ-বিশ্বাসের ঐক্য ঘোষণায় স্বাক্ষর করে। এপ্রিল ২০১৬ সালে একজন ব্রিটিশ আহমদী মুসলিম আসাদ শাহের "ধর্মীয়ভাবে কুসংস্কারমূলক" হত্যার পর, এমসিবি যেকোনো ধরনের হত্যার নিন্দা করেছে, কিন্তু এটাও বলেছে যে, বৃহত্তর মুসলিম সম্প্রদায়ের অংশ হিসেবে আহমদিয়া সম্প্রদায়কে মেনে নিতে কাউকে "বাধ্য করা" উচিত নয়।
সমকামিতা
এমসিবি ধারা ২৮ বাতিলের বিরোধিতা করেছে এই ভিত্তিতে যে "সমকামী প্রথাকে বিবাহের সমতুল্য হিসেবে বা নৈতিকভাবে নিরপেক্ষ উপায়ে উপস্থাপন করা মুসলমানদের জন্য গভীরভাবে আপত্তিকর" এবং একটি প্রত্যাহার "পরিবারের প্রতিষ্ঠানকে দুর্বল করে এবং আমাদের সমাজের ফ্যাব্রিককে ক্ষতিগ্রস্ত করবে।" তবুও, এপ্রিল ২০০৭ সালে ব্রিটেন মুসলিম পরিষদ "যৌন অভিমুখতার ভিত্তিতে পণ্য ও পরিষেবার বিধানে বৈষম্য নিষিদ্ধ" সরকারী আইনকে সমর্থন করে একটি বিবৃতি জারি করে।
৩ জানুয়ারি ২০০৬ সালে ইকবাল স্যাকরানি বিবিসি রেডিও ৪ -এর পিএম প্রোগ্রামে বলেছিলেন যে তিনি বিশ্বাস করেন যে সমকামিতা "গ্রহণযোগ্য নয়" এবং সমকামী নাগরিক অংশীদারিত্বকে "ক্ষতিকারক" বলে নিন্দা করেছেন। সমকামী অধিকার প্রচারক, যেমন পিটার ট্যাচেল এমসিবি ও সমকামী সংগঠনগুলির মধ্যে একটি "সংলাপ" করার আহ্বান জানিয়েছেন৷ এপ্রিল ২০০৭ সালে এমসিবি আনুষ্ঠানিকভাবে সমতা আইনের প্রতি তার সমর্থন ঘোষণা করে, যা যৌন অভিমুখতার ভিত্তিতে বৈষম্যকে নিষিদ্ধ করে। সাংবাদিক ব্রায়ান হুইটেকার বলেছেন: "ব্রিটেনের মুসলিম কাউন্সিল সমকামিতাকে মেনে নেওয়ার দিকে অগ্রসর হতে শুরু করেছে"।
বিদ্যালয় এবং শিক্ষা
বিদ্যালয়গুলোর জন্য এমসিবি নির্দেশিকা বলে যে মুসলিম শিশুদের অভিভাবকদের তাদের সন্তানদেরকে ধর্মীয় ভিত্তিতে মিশ্র সাঁতার, নাচ, যৌনতা এবং সম্পর্ক শিক্ষা, সঙ্গীত, নাটক এবং রূপক অঙ্কন জড়িত স্কুল কার্যক্রম থেকে প্রত্যাহার করার অনুমতি দেওয়া উচিত। খামার পরিদর্শনে, শূকর স্পর্শ করা বা খাওয়ানো নিষিদ্ধ করা উচিত। এটি সতর্ক করে যে ছাত্ররা এবং পিতামাতারা পুরস্কার প্রদান অনুষ্ঠানের সময় বিপরীত লিঙ্গের সাথে হাত মেলাতে অস্বীকার করতে পারে। ডেইলি এক্সপ্রেস পত্রিকা প্রকাশনাটিকে " তালেবান-স্টাইল" শর্তের দাবি হিসাবে উল্লেখ করেছে। এটি বলেছে যে প্রায় ১০% মুসলিম ছাত্রদের কাছে সঙ্গীত পাঠ গ্রহণযোগ্য নয়।
এমসিবি থেকে পাওয়া তথ্যের ভিত্তিতে, স্টোক-অন-ট্রেন্ট সিটি কাউন্সিল সমস্ত স্কুলে রমজান নির্দেশিকা জারি করেছে। নথিতে বলা হয়েছে যে স্কুলগুলোকে সাঁতারের পাঠ, যৌন শিক্ষা এবং পরীক্ষার সময়সূচী পুনর্নির্ধারণ করা উচিত যাতে তারা রমজান মাসের বাইরে থাকে।
ইস্তাম্বুল ঘোষণা বিতর্ক
২০০৯ সালের মার্চ মাসে, দি অবজার্ভার রিপোর্ট করেছে যে এমসিবির উপ মহাসচিব দাউদ আবদুল্লাহ সহ লোকেরা সেই বছরের জানুয়ারিতে ইস্তাম্বুল ঘোষণা (২০০৪ ইস্তাম্বুল শীর্ষ সম্মেলনের সাথে বিভ্রান্ত হবেন না) হিসেবে পরিচিতি লাভ করেছে। এটি ২০০৮ সালের ডিসেম্বর এবং ২০০৯ সালের জানুয়ারিতে গাজায় ইসরায়েলি সামরিক পদক্ষেপের প্রতিক্রিয়া ছিল। যেমন রিপোর্ট করা হয়েছে, ঘোষণাপত্রে "ইসলামিক জাতি"কে " জায়নবাদী শত্রু" (অর্থাৎ ইসরায়েল) এর সমর্থক বলে বিবেচিত সমস্ত ব্যক্তিকে যেকোনো উপায়ে বিরোধিতা করার জন্য অনুরোধ করা হয়েছে। স্বাক্ষরের সময় ব্রিটিশ প্রধানমন্ত্রী গর্ডন ব্রাউন সহ রাজনৈতিক নেতারা গাজা ও মিশরের মধ্যে অস্ত্র চোরাচালান নিরীক্ষণের জন্য শান্তিরক্ষী নৌবাহিনী প্রদানের পরামর্শ দিয়েছিলেন।
যুক্তরাজ্যের কমিউনিটি এবং স্থানীয় সরকারের সেক্রেটারি অফ স্টেট হ্যাজেল ব্লেয়ার্স একটি খোলা চিঠি প্রকাশ করেছেন যে সরকার এমসিবির সাথে আর কোন লেনদেন করবে না যতক্ষণ না এটি ঘোষণা থেকে নিজেকে দূরে সরিয়ে নেয় এবং আবদুল্লাহ পদত্যাগ না করে। আবদুল্লাহ দ্য গার্ডিয়ানে প্রতিক্রিয়া জানিয়ে তার মন্তব্যকে "নিয়ন্ত্রণ অনুশীলনের জন্য বিভ্রান্তিকর এবং পরামর্শহীন প্রচেষ্টা" হিসাবে বর্ণনা করেছেন। তিনি পরে বলেছিলেন যে তিনি ব্লেয়ার্সের বিরুদ্ধে মানহানির জন্য মামলা করতে চেয়েছিলেন যদি তিনি তার চিঠি প্রত্যাহার না করেন এবং ক্ষমা চান।
সরকার তার হুমকি প্রত্যাখ্যান করেছে।
কনজারভেটিভ পার্টিতে ইসলামভীতি
ব্রিটেন মুসলিম পরিষদ বারবার কনজারভেটিভ পার্টিতে ইসলামভীতির তদন্তের দাবি করেছে। ২০১৮ সালের জুনে সংস্থাটি বলেছিল যে এখন "সাপ্তাহিক ঘটনার চেয়ে বেশি" কনজারভেটিভ প্রার্থী এবং প্রতিনিধিরা জড়িত। একটি খোলা চিঠিতে সংস্থাটি চেয়ারম্যান ব্র্যান্ডন লুইসকে বলেছিল যে তাকে অবশ্যই দলে "বর্ণবাদী এবং ধর্মান্ধদের কোন স্থান নেই" নিশ্চিত করতে হবে। কনজারভেটিভ মুসলিম ফোরাম কনজারভেটিভ পার্টিকে ইসলামভীতির বিরুদ্ধে ব্যবস্থা নিতে ব্যর্থতার জন্য অভিযুক্ত করেছে এবং একটি স্বাধীন তদন্তের আহ্বানে যোগ দিয়েছে। এছাড়াও যুক্তরাজ্য জুড়ে ৩৫০টি মসজিদ এবং ১১টি ছাতা সংগঠন ইসলামভীতি দাবির বিষয়ে অভ্যন্তরীণ তদন্ত শুরু করার জন্য রক্ষণশীলদের প্রতি আহ্বান জানিয়েছে। জুলাই মাসে সংগঠনটি ইসলামভীতির বিষয়ে একটি স্বাধীন তদন্তের জন্য তার আহ্বানের পুনরাবৃত্তি করে এবং রক্ষণশীলদের বিরুদ্ধে ইসলামভীতির দাবির প্রতি অন্ধ দৃষ্টি দেওয়ার জন্য অভিযুক্ত করে।
অনিরপেক্ষ মিডিয়া কভারেজ
জুলাই ২০১৯ সালে ব্রিটেন মুসলিম পরিষদ "ন্যায্য মিডিয়া কভারেজের জন্য সংসদে প্রচারণা" চালাতে শুরু করে। ১০,০০০ টিরও বেশি নিবন্ধ এবং টিভি ক্লিপ দেখার পর এমসিবি পরামর্শ দিয়েছে যে ৪৩% মিডিয়া ক্লিপ মুসলিমদের একটি নেতিবাচক সংস্থার সাথে চিত্রিত করেছে। মুসলমানদের ব্যাপারে ব্রিটিশ মিডিয়া "একটি সংকীর্ণ পরিসরের বিষয় এবং পুনরাবৃত্তিমূলক, নেতিবাচক ধরনের চরিত্রায়নের দিকে মনোনিবেশ করে"। এমসিবি বিবিসি নাটক সিরিজ বডিগার্ডেরও নিন্দা করেছে, এই বলে যে এটি "নিপীড়িত বা অধীন হিসাবে হিজাব পরিধানকারী মুসলিম মহিলাদের স্টিরিওটাইপের দিকে ঠেলে দিয়েছে"।
মস্কো ক্রেমলিন
মস্কো ক্রেমলিন (Моско́вский Кремль), সাধারনত দ্যা ক্রেমলিন নামে অধিক পরিচিত, মস্কোতে অবস্থিত একটি সুরক্ষিত স্থাপনা। স্থাপনাটির দক্ষিণে মস্কোভা নদী, পূর্বে রেড স্কয়ার ও সেন্ট ব্যাজল'স ক্যাথিড্রাল এবং পশ্চিমে আলেক্সান্ডার গার্ডেন অবস্থিত। কমপ্লেক্সটি বর্তমানে রাশিয়া ফেডারেশনের প্রেসিডেন্টের সরকারী বাসভবন হিসাবে ব্যবহৃত হচ্ছে।
উচ্চ লম্ফ
উচ্চ লম্ফ হল একটি ট্র্যাক অ্যান্ড ফিল্ড ইভেন্ট যেখানে প্রতিযোগীদের মাপা উচ্চতায় স্থাপন করা একটি অনুভূমিক দন্ডের উপর দিয়ে, কোন সাহায্য ছাড়া, ঝাঁপিয়ে যেতে হয়, দন্ডটিকে ফেলে না দিয়ে। এর আধুনিকতম অনুশীলিত বিন্যাসে, মাপ বিশিষ্ট দুটি উল্লম্ব দন্ডের মধ্যে একটি অনুভূমিক দন্ড স্থাপন করা হয় এবং অবতরণের জন্য একটি নিরাপদ মোটা গদি থাকে। আধুনিক যুগে, ক্রীড়াবিদরা দন্ডের দিকে ছুটে যায় এবং ফসবারি ফ্লপ লম্ফন পদ্ধতিটি ব্যবহার করে। এই পদ্ধতিতে মাথা প্রথমে এগিয়ে যায় এবং পিঠের দিকটি দন্ডের দিকে থাকে। প্রাচীন কাল থেকে, নানারকম কার্যকর কৌশল ব্যবহার করে প্রতিযোগীরা বর্তমান অবস্থায় পৌঁছেছে।
পোল ভল্টের সাথে এই খেলাটি অলিম্পিক অ্যাথলেটিকসে স্থান পাওয়া উল্লম্ব দৈর্ঘ্য পার করার দুটি প্রতিযোগিতার মধ্যে একটি। বিশ্ব অ্যাথলেটিকস চ্যাম্পিয়নশিপ এবং আইএএএফ বিশ্ব ইনডোর চ্যাম্পিয়নশিপে এই প্রতিযোগিতাটি হয়। ট্র্যাক এবং ফিল্ড প্রতিযোগিতায় এটি থাকেই। মহিলাদের জন্য গ্রহণযোগ্য বলে মনে করা প্রথম প্রতিযোগিতাগুলির মধ্যে উচ্চ লম্ফ ছিল এবং ১৯২৮ অলিম্পিক গেমসে অনুষ্ঠিত হয়েছিল।
জাভিয়ের সোটোমায়োর (কিউবা) বর্তমানে পুরুষদের বিভাগে সর্বোচ্চ লম্ফনের রেকর্ডধারক, তিনি ১৯৯৩ সালে লাফিয়েছিলেন ২.৪৫ মিটার;– পুরুষদের উচ্চ লম্ফনের ইতিহাসে সর্বোচ্চ লম্ফের দীর্ঘদিন ব্যাপী স্থায়ী রেকর্ড। স্টেফকা কোস্টাডিনোভা (বুলগেরিয়া), ১৯৮৭ সাল থেকে, মহিলাদের বিভাগে বিশ্ব রেকর্ডের অধিকারী, তাঁর মান ছিল ২.০৯ মিটার, এটিও দীর্ঘতম দিন ধরে স্থায়ী রেকর্ড।
উচ্চ লম্ফের নিয়মাবলী
উচ্চ লাফের জন্য নিয়মগুলি আন্তর্জাতিকভাবে আন্তর্জাতিক অ্যাথলেটিকস ফেডারেশন (আইএএএফ) দ্বারা নির্ধারিত হয়েছে।
২. প্রতি পর্ব বা রাউন্ড শেষে কমপক্ষে ২ সেন্টিমিটার উঠাতে হবে।
৩. দৌড়পথ বা রানওয়ের দৈর্ঘ্য কমপক্ষে ১৫ মিটার হবে।
৪. একজন প্রতিযোগী তার সুবিধার জন্য প্রাক-লম্ফ দৌড় (রানআপ) ও উত্থান (টেক-অফ) মিলানোর জন্য একাধিক নির্দেশক বা মার্কার ব্যবহার করতে পারবে।
৫. দু’খুঁটির মধ্যে দূরত্ব থাকবে ৪.০৪ মিটার।
৭. উচ্চ লম্ফের অবতরণ এলাকা বা ল্যান্ডিং এরিয়ার মাপ ৫×৫ মিটার। ৮. প্রতিযোগীকে অবশ্যই এক পায়ে লাফাতে হবে।
একজন প্রতিযোগী কখন একটি সুযোগ হারায়-
ক) নাম ডাকার ৯০ সেকেন্ডের মধ্যে লাফ দিতে না পারলে।
খ) দু’ পায়ে লাফ দিলে বা টেক অফ নিলে।
গ) লাফ দেওয়ার সময় আনুভূমিক দন্ড বা ক্রসবার পড়ে গেলে।
ঘ) তিনবার সঠিক লাফ না হলে। যে মূলপর্বে সবচেয়ে বেশি উচ্চতায় লাফায়, সে বিজয়ী হয়। যে কোন স্থানের জন্য একই মাপে লাফানো একাধিক প্রতিযোগী থাকলে টাইভাঙা পদ্ধতি নেওয়া হয়। এই পদ্ধতিতে সে বিজয়ী হয় যার: ১) টাইভাঙাতে সবচেয়ে কম ভুল লাফ হয়েছে; এবং ২) সারা প্রতিযোগিতা জুড়ে সবচেয়ে কম ভুল হয়েছে।
যদি প্রতিযোগিতাটি প্রথম স্থানের জন্য হয় (বা পরবর্তী প্রতিযোগিতায় স্থান পাওয়ার জন্য হয়), পরের বৃহত্তর উচ্চতাকে উদ্দেশ্য করে লাফ শুরু হয়। প্রতিটি প্রতিযোগী একবার সুযোগ পায়। এরপরে বারটি পর্যায়ক্রমে নিচে নামানো হয় এবং ওঠানো হয় যতক্ষণ না কেবল একজন প্রতিযোগী একটি নির্দিষ্ট উচ্চতায় সফল হয়।
ইতিহাস
আরেক আমেরিকান, জর্জ হোরিন আরও কার্যকর একটি প্রযুক্তি শুরু করেছিলেন, যার নাম ছিল  ওয়েস্টার্ন রোল । এই পদ্ধতিতে, আবার তির্যকভাবে বারের কাছে পৌঁছোনো হত, তবে লাফ দেবার জন্য ভিতরের পা ব্যবহৃত হত, যখন বাইরের পায়ের কাজ ছিল বারের উপর দিয়ে দেহকে এগিয়ে নিয়ে যাওয়া। ১৯১২ সালে হোরিন বিশ্বমানকে ২.০১ মিটারে নিয়ে যান। ১৯৩৬ সালের বার্লিন অলিম্পিকে তাঁর কৌশলটি প্রাধান্য পেয়েছিল, সেবারে জিতেছিলেন কর্নেলিয়াস জনসন, ২.০৩ মিটার লাফিয়ে।
আমেরিকান এবং সোভিয়েত উচ্চ লম্ফনকারীরা পরবর্তী চার দশক ধরে সবচেয়ে সফল ছিল, এবং তারা স্ট্র্যাডেল কৌশলে বিবর্তনের সূচনা করেছিল। স্ট্র্যাডল লম্ফনকারীরা ওয়েস্টার্ন রোলের মতোই শুরু করত, তবে তাদের (পেট নিচের দিকে) শরীরটি বারের চারদিকে ঘোরাত। এই কৌশলে সেই সময়ে সর্বোচ্চ দক্ষতা এবং সর্বাধিক উচ্চতা (বারের) পাওয়া গিয়েছিল। ১৯৫৬ সালে স্ট্র্যাডেল লম্ফনকারী, চার্লস ডুমাস প্রথম ৭ ফুট (২.১৩ মি) লাফিয়েছিলেন, এরপর আমেরিকান জন থমাস ১৯৬০ সালে এই মানকে তোলেন ২.২৩ মিটারে। পরবর্তী চার বছর ভ্যালারি ব্রুমেল এই প্রতিযোগিতায় প্রথম ছিলেন। এই সুন্দর সোভিয়েত উচ্চ লম্ফনকারী তাঁর দৌড়কে ধীরে ধীরে বাড়িয়ে দন্ড পর্যন্ত পৌঁছোতেন। তিনি লাফিয়েছিলেন ২.২৮ মিটার উচ্চতা, এবং ১৯৬৪ সালে অলিম্পিক স্বর্ণপদক জিতেছিলেন। এরপর মোটরসাইকেল দুর্ঘটনায় তাঁর খেলোয়াড় জীবন শেষ হয়ে যায়।
রাজ্যসভা নির্বাচন, ২০২০
রাজ্যসভা নির্বাচন, ২০২০ হল ভারতের রাজ্য বিধানসভার সদস্যদের ভোটে ভারতীয় সংসদের উচ্চ কক্ষ রাজ্যসভার শূন্য আসনগুলিতে নতুন সদস্যদের নির্বাচিত করতে আয়োজিত একটি পরোক্ষ নির্বাচন প্রক্রিয়া। এই নির্বাচনগুলি প্রতি বছরই সারা বছর ধরে তদর্থক ভিত্তিতে আয়োজিত হয়ে থাকে। ২০২০ সালের নির্বাচনগুলির মাধ্যমে মোট ৭৩টি আসন পূর্ণ হয়, যার মধ্যে ৫৫টি আসনে নির্বাচন অনুষ্ঠিত হয়েছিল ২৬ মার্চ। অবশিষ্ট আসনগুলিতে নির্বাচন কোভিড-১৯ অতিমারীর জন্য স্থগিত করা হয়েছিল। ভারতের নির্বাচন কমিশন পরে ঘোষণা করে যে অবশিষ্ট ২৪টি রাজ্যসভা আসনে নির্বাচন অনুষ্ঠিত হবে ১৯ জুন তারিখে।
২০২০ সালের ১২ জুন ভারতের নির্বাচন কমিশন কর্ণাটকের চারটি ও অরুণাচল প্রদেশের একটি আসনে বিনা প্রতিদ্বন্দ্বিতায় বিজয়ীদের নাম ঘোষণা করে। অবশিষ্ট ১৯টি আসনের নির্বাচন অনুষ্ঠিত হয় পরবর্তী ১৯ জুন তারিখে।
২০২০ সালের ২ নভেম্বর ভারতের নির্বাচন কমিশন উত্তরপ্রদেশের ১০টি আসনে এবং উত্তরাখণ্ডের একটি আসনে বিনা প্রতিদ্বন্দ্বিতায় জয়ীদের নাম ঘোষণা করে।
প্রোলেটারিয়ান এরা
প্রোলেটারিয়ান এরা হল কলকাতা, পশ্চিমবঙ্গ, ভারত থেকে প্রকাশিত একটি পাক্ষিক ইংরেজি সংবাদপত্র। এটি ভারতের সোশ্যালিস্ট ইউনিটি সেন্টার (কমিউনিস্ট) এর দাপ্তরিক ইংরেজি-ভাষা অঙ্গ। এটি কলকাতা থেকে ইংরেজিতে অনলাইন সংস্করণ সহ প্রকাশিত হয়। শিবদাস ঘোষ পত্রিকাটি প্রতিষ্ঠা করেন। নীহার মুখার্জি ১৯৭৬ থেকে ২০১০ সাল পর্যন্ত এর সম্পাদক ছিলেন। তাঁর মৃত্যুতে, প্রভাস ঘোষ এসইউসিআই (সি) এর সাধারণ সম্পাদক এবং সংবাদপত্রের প্রধান সম্পাদক নির্বাচিত হন।
স্মিতা
স্মিতা (জন্ম ১৯২০ সালের সেপ্টেম্বর মাসের ৪ তারিখে) একজন ভারতীয় পপ সংগীতশিল্পী, নেপথ্য সঙ্গীতশিল্পী এবং অভিনেত্রী যিনি তেলুগু সিনেমা, বলিউড, তামিল সিনেমা এবং কান্নাডা সিনেমায় তাঁর কাজের জন্য পরিচিত। তিনি মল্লেশ্বরী (২০০৪) এবং আতা (২০০৭) এর মতো ছোট চলচ্চিত্রে ডাইং টু মি (২০১৫) এর মতো ছবিতে অভিনয় করেছেন।
উদ্গাতা
১৯৯৭ সালে এসপি বালাসুব্রাহ্মণ্যমের অভিনেত্রী তেলুগু টেলিভিশন চ্যানেল ইটিভিতে ট্যালেন্ট শো পাদুঠা থিয়েগাইয়ের একজন গায়ক হিসাবে স্মিতাকে চিহ্নিত করেন। এই সময়ে তিনি কিছু নেপথ্যের সুযোগের জন্য চেষ্টা শুরু করেছিলেন এবং তিনি কয়েকটি নেপথ্য গান গাইতে পারেন। তার বাবা-মা তাকে পরামর্শ দিয়েছিলেন যে পপ সংগীতকে পেশা জীবন হিসাবে বেছে নেওয়া আরও বেশি উপযুক্ত কারণ তার একটা আলাদা শৈলি রয়েছে যা পপ শিল্পী তৈরির পক্ষে আরও উপযুক্ত। এই সিদ্ধান্তের ফলস্বরূপ ছিল হায়রাব্বা ।
সিনেমা ও পপ
পপ শিল্পী হিসাবে তার ক্যারিয়ারটি ২০০০ সালে তার প্রথম অ্যালবাম "হায় রাব্বা" প্রবর্তনের মধ্য দিয়ে শুরু হয়েছিল। এই অ্যালবামটির পরে তেলুগু এবং তামিলের বেশ কয়েকটি ব্লকবাস্টার অ্যালবাম ছিল। তেলুগু ক্লাবের মিশ্রণে তার কয়েকটি অ্যালবাম "মাসাকা মাসাকা" এর মতো অ্যালবামগুলিতে বিশেষ উল্লেখ করে দশ মিলিয়নেরও বেশি অনুলিপি বিক্রি করেছে। গত সাত বছরে স্মিতা তেলুগুতে পঁচাত্তরেরও বেশি নেপথ্য গান গেয়েছেন এবং দক্ষিণের শীর্ষস্থানীয় সংগীত সুরকারদের সাথে কাজ করেছেন।
এমএমকিরাভানি রচিত "অনুোকুন্ডা ওকা রোজু" চলচ্চিত্রের "এভেরাইনা চুসুনতারা" গানটি ২০০৫ সালে তেলুগু চলচ্চিত্রের জন্য সেরা নেপথ্য গায়িকা হিসাবে তিনি ফিল্মফেয়ার পুরস্কার জিতেন। তিনি অনেক অ্যালবাম অনুসরণ করেন এবং একজন ব্লকবাস্টার হয়ে ওঠে। তিনি অন্ধ্র প্রদেশ এবং তামিলনাড়ুতে পপ সংগীতের বাজার তৈরি করেছিলেন এবং পপ সংগীতকে প্রায় এক দশক ধরে বাঁচিয়ে রেখেছেন।
সম্প্রতি চালু হওয়া অ্যালবাম "স্মিতা" তে নয়টি ট্র্যাক রয়েছে এবং সংগীতটি হিট দুজনে সংগীতায়োজন করেছেন - সাজিদ ওয়াজিদ (পার্টনার ও ওয়েলকাম ফেমের) এবং দেশটির শীর্ষস্থানীয় কোরিওগ্রাফার বসকো-সিজারের পরিচালিত ও কোরিওগ্রাফ করা ভিডিও। এটি হিন্দি এবং তামিল ভাষায় প্রকাশ করেছে শীর্ষস্থানীয় সংগীত সংস্থা সনি বিএমজি। পপ অ্যালবাম ৭ মে থেকে স্টোরগুলিতে পাওয়া যায়।
"স্মিতা" তে প্রথম ভিডিও একক "মাহি ভী" এর মতো বর্ণবাদী নৃত্যের সংখ্যা যা একটি বিশাল সেটে শ্যুট করা হয়েছিল। যেখানে সেটের অংশ হিসাবে ২০ ফুট প্রশস্ত 'পদ্ম পুল' সহ একাধিক সেট-আপগুলি নির্মিত হয়েছিল। এতে স্মিতা ৮ জন পেশাদার ব্রিটিশ নর্তকীর দল নিয়ে কেবল ২ দিনের মধ্যে সমাপ্ত করেছিল। এটি শিগগিরই দ্বিতীয় ভিডিও 'আজা নাচলে' এর দ্বারা অনুসরণ করা হবে। এটি হলো হিপহপিশ নাচের একটি সংখ্যা। অ্যালবামটিতে মনোরম রোমান্টিক ব্যান্ডগুলি "জারা জারা" এবং "সাওয়ারিয়া" এর কাছে "ওচ" এর মতো প্ররোচিত এবং দুষ্টু ট্র্যাকগুলিও রয়েছে। তারপরে এগুলো জেনার এবং আবেগ জুড়ে স্মিতার দক্ষতা প্রদর্শন করে।
তামিলের "ম্যায়ভি" নামে শিরোনামে স্মিতার পপ অ্যালবাম "ম্যায়ভি" তামিলনাড়ুতে ব্যাপক জনপ্রিয় কারণ এটি তামিলনাড়ুতে প্রচুর দেখা হয়েছে।
অন্যান্য কাজ
আই ক্যান্ডি এন্টারটেইনমেন্টস প্রাইভেট লিমিটেড তার ব্যবসায়ের এক নতুন সংযোজন। এটি সম্প্রতি একটি প্রযোজনা ঘর। যা তার দ্বারা শুরু করা হয়েছিল। এই সংস্থাটি বর্তমানে মা টিভির জন্য জনপ্রিয় শো 'টাটা ইন্ডিকোম-ডান্স উইথ মি' প্রযোজনা করে।
ইজশানা
হায়দরাবাদে একটি মিডিয়া অনুষ্ঠানে ২৯ ফেব্রুয়ারি স্মিতা তাঁর নতুন অ্যালবাম ইজশানা - ঈশ্বরের পথ প্রকাশ করেছেন। গত তিন বছর ধরে একজন ইশার স্বেচ্ছাসেবক, স্মিতা সাদগুরু এবং ইশা ফাউন্ডেশনের প্রস্তাব হিসাবে অ্যালবামটি তৈরি করেছিলেন। কোনও কারণে তৈরি করা হয়েছে, অ্যালবামটি বিক্রয় থেকে পুরো আয় শিক্ষা, পরিবেশ এবং গ্রামীণ উদ্যোগের ক্ষেত্রে ইশা ফাউন্ডেশনের কাজকে সমর্থন করবে।
অ্যালবামের সাথে মিলনের সময় দুটি ভিডিও চালু করা হয়েছিল। অ্যালবামটিতে ছয়টি অডিও গান এবং দুটি ভিডিও রয়েছে যা প্রাথমিকভাবে ধ্যানলিঙ্গ এবং লিঙ্গ ভৈরবী মন্দিরে ইশা যোগ কেন্দ্রে শুট হয়েছিল। অ্যালবামটির সংগীত পরিচালনা করেছেন নিহাল এবং ভিডিওগুলি পরিচালনা করেছেন প্রশংসিত চিত্রনায়িকা সমীর রেড্ডি এবং শীর্ষ আলোকচিত্রী তরুণ খিওয়াল চলচ্চিত্র ব্যক্তিত্ব এম এম কিরাবানী এবং ব্রহ্মানন্দম ভারতীয় অভি সঙ্গীত লঞ্চ উপস্থিত ছিলেন। যখন ভিডিও লঞ্চ বৈশিষ্ট্যযুক্ত সিনেমা পরিসংখ্যান এস এস রাজামূলি, কৃষ এবং সিদ্ধার্থ ।
ফয়েজ মুহাম্মাদ সিরাজুল হক
ফয়েজ মুহাম্মদ সিরাজুল হক একজন বাংলাদেশী শিক্ষাবিদ, অধ্যাপক, কলামিস্ট এবং লেখক। তিনি ইসলামী বিশ্ববিদ্যালয়ের নবম উপাচার্য ছিলেন। এছাড়াও তিনি ইসলামী বিশ্ববিদ্যালয়ের ইংরেজি বিভাগের অধ্যাপক ছিলেন। তিনি ১০ আগস্ট ২০০৬ সাল থেকে ৮ মার্চ ২০০৯ পর্যন্ত এই বিশ্ববিদ্যালয়ের উপাচার্য হিসেবে দায়িত্ব পালন করেন।
উপাচার্য পদ
তিনি ১০ আগস্ট ২০০৬ সালে ইসলামী বিশ্ববিদ্যালয়, বাংলাদেশের উপাচার্য হিসেবে নিযুক্ত হন, তিনি প্রায় তিন বছর দায়িত্ব পালন করেন। ইসলামী বিশ্ববিদ্যালয়ের শিক্ষক হিসেবে তিনি প্রথম উপাচার্য । তিনি তার সময়ের দুটি বিভাগ খোলেন। কিন্তু কিছু বিতর্কিত শিক্ষকের ঘনিষ্ঠতার কারণে সমালোচিত হওয়ার পর ৮ মার্চ ২০০৯-এ তিনি পদত্যাগ করেন।
পিঙ্ক
পিঙ্ক হলো ফ্যাকাশে লাল রং যার নামটি এসেছে পিঙ্ক ফুল থেকে। ইউরোপ ও যুক্তরাষ্ট্রের জরিপগুলোতে দেখা গেছে যে মাধুর্য, বিনয়, সংবেদনশীলতা, নাযুকতা, কমনীয়তা, শৈশব, নারীত্ব এবং রোমান্টিক ভাব বোঝাতে পিঙ্ক রঙটি সবচেয়ে বেশি ব্যবহার করা হয়। যৌন আবেদন ও মোহনীয়তা বোঝাতেও এই রং ব্যবহৃত হয়।
১৭শ শতকের শেষাংশে "পিঙ্ক" শব্দটি ইংরেজি রঙনাম হিসেবে প্রথম ব্যবহৃত হয়।
ব্যুৎপত্তি ও সংজ্ঞা
পিঙ্ক রঙটি আসলে পিঙ্ক ফুলের নামে নামকরণ করা হয়েছে যা ডায়ানথাস গণের অন্তর্ভুক্ত সপুষ্পক উদ্ভিদ। নামটি এসেছে ফুলগুলোর কুঁচকানো কিনারা থেকে। ইংরেজিতে "to pink" ক্রিয়াটি ১৪শ শতক থেকে চলছে যার অর্থ হলো "ছিদ্র-ছিদ্র বা খোঁচা-খোঁচা প্যাটার্ন দিয়ে সাজানো" (সম্ভবত জার্মান পিঙ্কেন থেকে যার মানে "ঠোকরানো")। ১৭শ শতকে গোলাপী শব্দটি বিশেষ্য রূপে রঙটির নাম হিসেবে ব্যবহৃত হতে থাকে। আর ক্রীড়ারূপে "পিঙ্ক" শব্দটির প্রতিফলন পাওয়া যায় পিঙ্কিং শিয়ার্স-এ। পিঙ্কিং শিয়ার্স একটি কাঁচি যেটার ফলাগুলো সমান নয়, করাতের মতো খাঁজকাটা।
বাংলাতে পিঙ্কের অনুরূপ রং পাটল বা পাটকিলে। দুধে-আলতা রং বলতেও এই রং বোঝায়। তবে কথ্যভাষায় প্রায়শই গোলাপির সাথে একে গুলিয়ে ফেলা হয়। দুটি রঙই লালের ছটা, তবে ভিন্ন। লাল+সাদা হলো পিঙ্ক এবং লাল+ম্যাজেন্টা হলো গোলাপি।
প্রাগৈতিহাসিক থেকে প্রাক-ধ্রুপদী কাল
প্রাচীন কাল পিঙ্ক গোলাপী রঙটি সাহিত্য উল্লেখিত হয়েছে। আনুমানিক ৮০০ খ্রিষ্টপূর্বাব্দে হোমার তার ওডিসিতে লিখেছেন "তখন, যখন সকালের সন্তান, গোলাপি-আঙুলের উষা উদিত হলো..." রোমান কবিরাও এ রঙের উল্লেখ করেছেন। লাতিন শব্দ Roseus মানে "গোলাপী" বা "পিঙ্ক"। লুক্রেতিউস তার অন দ্য নেচার অফ থিংস (De rerum natura) মহাকাব্যে এই শব্দটি উষার সমার্থক হিসেবে ব্যবহার করেছেন।